3.  การประกอบธุรกิจของผลิตภัณฑ์

    1.  ลักษณะของบริการ

บริษัทดำเนินธุรกิจการให้บริการสินเชื่อเพื่อเช่าซื้อรถยนต์มือสองประเภทรถยนต์นั่งส่วนบุคคลและรถยนต์เพื่อการพาณิชย์ประเภทรถบรรทุกเล็กหรือรถปิคอัพ
รถแท็กซี่ รถหัวลาก และรถบรรทุกสิบล้อ เป็นต้น
ซึ่งลูกค้าที่ตกลงทำสัญญาเช่าซื้อกับบริษัทจะจ่ายชำระค่างวดให้บริษัท
และสามารถครอบครองและใช้รถยนต์ที่ทำการเช่าซื้อนั้นได้
โดยการบำรุงรักษาจะอยู่ในความรับผิดชอบของลูกค้า
และกรรมสิทธิ์ในรถยนต์จะถูกโอนให้แก่ลูกค้าต่อเมื่อลูกค้าได้ชำระค่างวดครบถ้วนตามสัญญาแล้ว
อย่างไรก็ตาม ในกรณีที่ลูกค้าไม่สามารถผ่อนชำระค่างวดตามสัญญาเป็นระยะเวลาติดต่อกัน 3
งวดได้ หรือต้องการยกเลิกสัญญา สัญญาเช่าซื้อจะถูกยกเลิกก่อนครบกำหนดอายุสัญญา
และลูกค้าจะต้องคืนรถยนต์ให้กับบริษัท
โดยประกาศของคณะกรรมการว่าด้วยสัญญาธุรกิจให้เช่าซื้อรถยนต์
สำนักงานคณะกรรมการการคุ้มครองผู้บริโภค (ส.ค.บ.) ข้อ 3 (4) บัญญัติว่า
“ผู้ให้เช่าซื้อมีสิทธิบอกเลิกสัญญาเช่าซื้อได้ในกรณีที่ผู้เช่าซื้อผิดนัดชำระค่าเช่าซื้อรายงวด 3
งวดติดๆกัน
และผู้ให้เช่าซื้อมีหนังสือบอกกล่าวผู้เช่าซื้อให้ใช้เงินรายงวดที่ค้างชำระนั้นภายในเวลาอย่างน้อย 30
วันนับแต่วันที่ผู้เช่าซื้อได้รับหนังสือและผู้เช่าซื้อละเลยเสียไม่ปฏิบัติตามหนังสือบอกกล่าวนั้น”

การให้สินเชื่อเพื่อเช่าซื้อรถยนต์มือสองจะเกี่ยวข้องกับบุคคล 3 ฝ่าย ได้แก่ บริษัทซึ่งเป็นผู้ให้สินเชื่อ
ผู้จำหน่ายหรือเต๊นท์รถมือสองและผู้ซื้อรถยนต์
เมื่อผู้ซื้อรถยนต์มีความต้องการซื้อรถยนต์จากผู้จำหน่ายในลักษณะการผ่อนส่ง
ก็จะแสดงความจำนงต่อเจ้าหน้าที่สินเชื่อของบริษัทซึ่งจะไปให้บริการยังสถานที่จำหน่ายรถยนต์
เจ้าหน้าที่สินเชื่อจะพิจารณาและตรวจสอบความเหมาะสมของผู้ขอสินเชื่อ
และดำเนินการตามขั้นตอนการอนุมัติสินเชื่อต่อไป
บริษัทมีทีมสินเชื่อเพื่อให้บริการแก่ผู้ซื้อรถยนต์กระจายไปยังสถานที่จำหน่ายรถยนต์มือสองที่ได้รับอนุมัติให้ทำธุรกิจกับบริษัท
ซึ่งมีอยู่หลายแห่งในเขตกรุงเทพมหานครและปริมณฑล
ผู้จัดจำหน่ายรถยนต์ดังกล่าวจะมีความสัมพันธ์ที่ดีกับบริษัท
และมีการติดต่อทำธุรกิจกับบริษัทต่อเนื่องมาเป็นระยะเวลานาน
โดยผู้จำหน่ายรถยนต์บางรายจะให้สิทธิ์กับบริษัทแต่เพียงผู้เดียวในการเป็นผู้จัดสินเชื่อให้กับลูกค้าผู้ซื้อรถยนต์ของผู้จำหน่ายรายนั้นในลักษณะการผูกขาด
ทั้งนี้เนื่องจากความเชื่อถือและความไว้วางใจในคุณภาพและความรวดเร็วในการให้บริการ
รวมทั้งการให้ผลตอบแทนที่เหมาะสมแก่ผู้จำหน่ายรถยนต์

ในการดำเนินธุรกิจให้บริการสินเชื่อเช่าซื้อรถยนต์มือสองถือเป็นธุรกิจที่มีความเสี่ยงเมื่อเปรียบเทียบกับการให้บริการสินเชื่อเช่าซื้อรถยนต์ใหม่
บริษัทจึงต้องคำนึงถึงปัจจัยหลายด้านในการพิจารณาปล่อยสินเชื่อ ซึ่งได้แก่ สภาพการใช้งานของรถ
ราคาอ้างอิงในตลาดรถยนต์มือสอง การตรวจสอบหลักฐานทะเบียน รถยนต์ เป็นต้น
ด้วยเหตุนี้บริษัทจึงต้องมีทีมงานสินเชื่อที่มีประสบการณ์ในการตรวจสอบสภาพและราคาตลาดของรถยนต์มือสองได้เป็นอย่างดี

นอกจากการให้บริการด้านสินเชื่อดังกล่าวข้างต้นแล้ว
บริษัทยังมีการให้บริการหลังการขายโดยการให้บริการต่อภาษีทะเบียนรถยนต์ ต่อกรมธรรม์ประกันภัย
รวมทั้งให้บริษัทนำรถยนต์ไปตรวจสภาพเพื่อการต่อภาษีรถยนต์ประจำปี
ซึ่งนอกจากจะเป็นการอำนวยความสะดวกให้กับลูกค้าแล้ว ยังเป็นการเสริมรายได้ให้กับบริษัท
รวมทั้งเอื้อประโยชน์ให้กับบริษัทในแง่ของการคุ้มครองทรัพย์สินของลูกค้าและป้องกันความเสียหายให้แก่บริษัทด้วย

ตารางแสดงสัดส่วนการให้สินเชื่อเช่าซื้อรถยนต์มือสองใหม่แยกตามยี่ห้อรถยนต์

+-----+------------+---------+---------+---------+---------+---------+
| ล   | ยี่ห้อรถยนต์   | สัดส     |         |         |         |         |
| ำดับ |            | ่วน (%)* |         |         |         |         |
+=====+============+=========+=========+=========+=========+=========+
|     |            | 2545    | 2546    | 2547    | 2548    | 2549    |
+-----+------------+---------+---------+---------+---------+---------+
| 1   | โตโยต้า     | 23.20   | 24.75   | 24.34   | 28.43   | 25.59   |
+-----+------------+---------+---------+---------+---------+---------+
| 2   | อีซูซุ        | 11.69   | 11.33   | 11.92   | 16.73   | 18.51   |
+-----+------------+---------+---------+---------+---------+---------+
| 3   | มิตซูบิชิ      | 13.72   | 15.01   | 12.81   | 15.05   | 12.74   |
+-----+------------+---------+---------+---------+---------+---------+
| 4   | นิสสัน       | 12.37   | 12.06   | 12.30   | 14.47   | 12.62   |
+-----+------------+---------+---------+---------+---------+---------+
| 5   | ฮอนด้า      | 20.26   | 18.69   | 18.91   | 10.29   | 11.42   |
+-----+------------+---------+---------+---------+---------+---------+
| 6   | อื่นๆ        | 18.76   | 18.16   | 19.17   | 15.03   | 19.13   |
+-----+------------+---------+---------+---------+---------+---------+
|     | รวม        | 100.00  | 100.00  | 100.00  | 100.00  | 100.00  |
+-----+------------+---------+---------+---------+---------+---------+

หมายเหตุ : * คำนวณจากจำนวนคันของรถยนต์ที่ให้สินเชื่อเช่าซื้อในแต่ละปี

ตารางแสดงมูลค่าการให้สินเชื่อเช่าซื้อรถยนต์ใหม่ในแต่ละปี
แยกตามประเภทของรถยนต์และระยะเวลาการชำระคืน*

[TABLE]

หมายเหตุ : * ไม่รวมดอกผลและภาษีมูลค่าเพิ่ม

2.  ภาพรวมการตลาดและภาวะการแข่งขัน

เป็นที่ยอมรับกันโดยทั่วๆไปว่า
ธุรกิจการให้เช่าซื้อรถยนต์มือสองเป็นธุรกิจใหม่ที่สถาบันการเงินต่างๆกำลังให้ความสนใจ
และพยายามขยายตลาดอยู่ในปัจจุบัน ซึ่งทำให้การแข่งขันอยู่ในระดับสูง
และเห็นได้จากการลดลงของดอกเบี้ยและเงินดาวน์
แต่ธุรกิจเช่าซื้อรถยนต์มือสองยังคงเป็นธุรกิจเฉพาะที่ต้องอาศัยความเชี่ยวชาญ
และความชำนาญพิเศษอยู่มากในการดำเนินธุรกิจ ซึ่งต่างจากการให้สินเชื่อรถยนต์ใหม่
บริษัทได้ดำเนินธุรกิจทางด้านการให้เช่าซื้อสินเชื่อรถยนต์มือสองมาตลอดเวลาตั้งแต่ก่อตั้งบริษัท
จึงยังคงเชื่อว่าจะสามารถดำเนินธุรกิจและขยายธุรกิจได้

ทางด้านผู้ค้ารถยนต์มือสองได้มีการปรับเปลี่ยนการขายจากที่เราเคยเรียกว่าเต็นท์รถยนต์ขนาดเล็กจำนวนมากกลายเป็นลักษณะโชว์รูมมากขึ้น
และจำนวนผู้ค้ารถยนต์มือสองรายย่อยได้ลดน้อยลงอย่างเห็นได้ชัด
โดยโชว์รูมมีการลงทุนในด้านรูปลักษณ์มากขึ้น
มาตรฐานในการขายรวมกับการสร้างความเชื่อมั่นให้กับลูกค้ากลายเป็นจุดสำคัญของการขาย
จะเห็นได้จากศูนย์การขายรถยนต์มือสองจากอดีตมีเพียงแห่งเดียวคือ บริเวณถนนรัชดาภิเษก
ต่อมาได้มีการขยายตัวออกไปทางสี่มุมเมือง
เพื่อรองรับการเติบโตของผู้ซื้อไม่ว่าจะเป็นตลาดวงแหวนกาญจนาภิเษก ศรีนครินทร์ แจ้งวัฒนะและ
รามอินทรา
สำหรับตลาดใหม่มีการลงทุนในการก่อสร้างเพื่อยกระดับสถานที่ขายรถยนต์มือสองจากเต้นท์ผ้าใบมาเป็นโชว์รูมที่มีลักษณะใกล้เคียงโชว์รูมจำหน่ายรถใหม่มากขึ้น

อีกประการหนึ่งของการเปลี่ยนแปลง
จะเห็นได้ว่าผู้ประกอบการค้ารถยนต์มือสองมีการค้าเป็นลักษณะเฉพาะเจาะจงมากขึ้น
แยกประเภทรถยนต์ชัดเจน รวมถึงการแยกระดับราคา ระดับลูกค้า ออกจากกันอย่างเห็นได้ชัด
ทำให้ผู้ซื้อสามารถเลือก และตัดสินใจได้เร็วขึ้นในการเลือกซื้อรถยนต์มือสอง นอกจากนี้
เมื่อลูกค้าเปิดหนังสือโฆษณาซื้อขายรถยนต์ก็สามารถเปรียบเทียบรุ่น รถ ราคา
หรือแม้แต่ต้องการซื้อรถชนิดใดก็สามารถเลือกได้จากสื่อโฆษณาก่อนไปดูรถยนต์ที่ตั้งขายอยู่จริง
จากลักษณะผู้ค้าที่เปลี่ยนไปทำให้ต้นทุนของผู้ค้าเพิ่มขึ้น จากค่าใช้จ่ายโครงสร้างโชว์รูม
และค่าใช้จ่ายการโฆษณาในหนังสือรถยนต์มือสองที่มีความจำเป็นมากขึ้นเพื่อเป็นทางเลือกให้กับลูกค้า

1.  ลักษณะลูกค้าและกลุ่มลูกค้าเป้าหมาย

ลักษณะลูกค้าและกลุ่มลูกค้าเป้าหมายของบริษัทส่วนใหญ่เป็นบุคคลธรรมดารายย่อยทั่วไป
ซึ่งได้รับการแนะนำจากผู้จำหน่ายรถยนต์มือสอง
ซึ่งมีการดำเนินธุรกิจร่วมกันมาเป็นเวลานานเนื่องจากการบริการที่ดี รวดเร็ว และความสัมพันธ์ที่ดี
จึงทำให้บริษัทได้รับการแนะนำลูกค้าจากผู้จำหน่ายรถยนต์เหล่านั้นอย่างต่อเนื่องมาโดยตลอด
โดยปกติบริษัทจะมีเจ้าหน้าที่สินเชื่อให้บริการประจำยังสถานที่จำหน่ายรถยนต์เพื่ออำนวยความสะดวกให้กับลูกค้า
หรือในกรณีที่ไม่มีเจ้าหน้าที่ประจำ ก็สามารถติดต่อบริษัทได้เช่นกัน
โดยบริษัทจะจัดส่งเจ้าหน้าที่สินเชื่อเข้าไปให้บริการด้วยความรวดเร็วด้วยการเสนอบริการที่มีประสิทธิภาพ
รวดเร็วเป็นกันเอง เน้นการให้ความสะดวกแก่ลูกค้าและผู้จำหน่ายรถยนต์เป็นสำคัญ
รวมทั้งการเอาใจใส่และการพัฒนาบริการหลังการขายอย่างต่อเนื่อง
บริษัทจึงสามารถรักษาฐานลูกค้าเดิมได้ และขยายไปยังกลุ่มลูกค้าใหม่เพิ่มมากขึ้น
ทั้งได้รับการแนะนำจากกลุ่มลูกค้าเดิมและผู้จำหน่ายรถยนต์ทั้งหลาย โดยที่ผ่านมา
ลูกค้าเดิมที่มีการผ่อนชำระค่างวดกับบริษัทหมดแล้ว
หรืออยู่ระหว่างการผ่อนค่างวดเมื่อต้องการจะเปลี่ยนรถยนต์มือสองคันใหม่ก็มักจะใช้บริการสินเชื่อของบริษัทต่อไป

นอกจากนี้
ในปัจจุบันบริษัทมีนโยบายในการพิจารณาปล่อยสินเชื่อเพิ่มเติมโดยมุ่งให้ความสำคัญแก่ลูกค้าดังต่อไปนี้
ได้แก่

1)  ลูกค้าซึ่งเป็นเจ้าของธุรกิจและประสงค์จะกู้ซื้อรถยนต์มือสองเพื่อการพาณิชย์

2)  ลูกค้าซึ่งเป็นผู้มีรายได้ประจำต่อเดือนไม่ต่ำกว่า 2-3 เท่าของค่างวดที่ต้องชำระ

3)  ลูกค้าซึ่งมีภูมิลำเนาห่างจากกรุงเทพฯไม่เกิน 200 กิโลเมตร

ทั้งนี้ บริษัทมีนโยบายที่จะขยายสัดส่วนการให้สินเชื่อเช่าซื้อรถยนต์เพื่อการพาณิชย์ประเภทรถปิคอัพ
และรถบรรทุกสิบล้อ เป็นร้อยละ 60 ของมูลค่าพอร์ตสินเชื่อรถยนต์มือสองคงค้างในช่วง 3 ถึง 5
ปีข้างหน้า โดยที่ปัจจุบัน บริษัทให้บริการสินเชื่อเช่าซื้อรถยนต์มือสองประเภทรถยนต์เพื่อการพาณิชย์
และรถยนต์นั่งส่วนบุคคล ในสัดส่วนประมาณร้อยละ 45 และ 55
ของมูลค่าการให้สินเชื่อรถยนต์มือสองคงค้างปี 2549 ซึ่งอยู่ที่ 1,774.99 ล้านบาท

1.  กลยุทธ์การแข่งขัน

1.  มุ่งเน้นบริการที่รวดเร็วทั้งก่อนและหลังการขาย
    สามารถอำนวยความสะดวกให้กับลูกค้าได้ตลอดเวลา
    โดยบริษัทมีพนักงานสินเชื่อคอยให้บริการประจำตามสถานจำหน่ายรถยนต์มือสองต่าง ๆ
    และมีเจ้าหน้าที่ด้านทะเบียนรถยนต์ประสานงานกับทีมสินเชื่อเพื่อเพิ่มความรวดเร็วในการอนุมัติสินเชื่อ
    นอกจากนี้บริษัทยังให้ความสำคัญกับการชำระราคาให้แก่ผู้จำหน่ายรถยนต์ให้มีความรวดเร็วและตรงต่อเวลา

2.  มุ่งเน้นการให้บริการและเป็นผู้เชี่ยวชาญในตลาดสินเชื่อเพื่อเช่าซื้อรถยนต์มือสอง (Niche
    market) ด้วยประสบการณ์การดำเนินธุรกิจด้านนี้มาเป็นเวลากว่า 18 ปี
    ประกอบกับบุคลากรของบริษัทมีความรู้ความเข้าใจในการทำตลาด
    และมีความเชี่ยวชาญในการประเมินราคาตลาดของรถยนต์มือสองได้เป็นอย่างดี
    ซึ่งเป็นข้อได้เปรียบของบริษัทเมื่อเทียบกับคู่แข่งบางรายที่เพิ่งเริ่มเข้ามาในธุรกิจ

3.  ให้ความสำคัญกับการให้บริการที่ครบวงจร เช่น การต่อภาษีทะเบียนรถยนต์
    และการต่อกรมธรรม์ประกันภัยเพื่อช่วยอำนวยความสะดวกให้กับลูกค้าซึ่งเป็นการเสริมรายได้ให้กับบริษัทอีกทางหนึ่ง

4.  สร้างความสัมพันธ์ที่ดีกับลูกค้าและผู้จำหน่ายรถยนต์มือสอง ด้วยบริการที่มีคุณภาพ ความรวดเร็ว
    การอำนวยความสะดวกในการให้บริการ รวมทั้งให้ผลตอบแทนที่ดีกับผู้จำหน่ายรถยนต์
    ตลอดจนให้ความสำคัญกับความสม่ำเสมอของการให้บริการ
    โดยบริษัทจะต้องจัดหาวงเงินเพื่อให้บริการสินเชื่อแก่ลูกค้าของผู้จำหน่ายรถยนต์แต่ละรายได้อย่างเพียงพอและสม่ำเสมอเพื่อสร้างความเชื่อมั่นแก่ผู้จำหน่ายรถยนต์และเพื่อสร้างโอกาสในการทำธุรกิจของบริษัทต่อไป

5.  บริษัทเน้นการให้สินเชื่อผ่านผู้จำหน่ายรถยนต์มือสองที่ให้ความสำคัญกับการคัดเลือกคุณภาพรถยนต์ที่จำหน่ายราคาขายสมเหตุสมผล
    หลักฐานทะเบียนรถยนต์ถูกต้องและ/หรือมีการรับประกันการใช้งานให้กับผู้ซื้อ
    เพื่อช่วยลดความเสี่ยงในด้านคุณภาพของรถยนต์ที่เป็นหลักประกัน
    ทั้งนี้บริษัทตระหนักถึงความเสี่ยงของการให้สินเชื่อเพื่อเช่าซื้อรถยนต์มือสองที่มีความเสี่ยงทั้งจากคุณภาพลูกหนี้และคุณภาพของรถยนต์
    ในขณะที่รถยนต์ใหม่มีความเสี่ยงหลักอยู่ที่คุณภาพลูกหนี้อย่างเดียว

6.  มุ่งเน้นการให้ความสำคัญกับบุคลากรของบริษัท
    บริษัทตระหนักถึงความสำคัญของการมีบุคลากรด้านสินเชื่อที่มีความสามารถและประสบการณ์ในการทำตลาดรถยนต์มือสองมาร่วมงานกับบริษัทเพื่อเสริมสร้างทีมสินเชื่อให้มีประสิทธิภาพ
    เนื่องจากการให้สินเชื่อเช่าซื้อรถยนต์มือสองจำเป็นต้องมีเจ้าหน้าที่สินเชื่อที่มีความชำนาญในการตรวจสอบสภาพและราคาตลาดของรถยนต์
    ดังนั้นบริษัทจึงได้จัดให้มีการพัฒนาความรู้แก่พนักงานรวมทั้งการจูงใจพนักงานทั้งในรูปของค่าตอบแทนและผลประโยชน์อื่น
    ๆ

    1.  นโยบายราคา

บริษัทมีนโยบายในการเสนออัตราดอกเบี้ยที่เหมาะสมแก่ลูกค้า
และในขณะเดียวกันบริษัทจะต้องมีกำไรและสามารถแข่งขันกับคู่แข่งขันรายอื่น
บริษัทจะพิจารณาแนวโน้มอัตราดอกเบี้ยของผู้ประกอบการรายอื่น ๆ
ในธุรกิจเกี่ยวกับการเช่าซื้อรถยนต์ประกอบกับปัจจัยต่าง ๆ
เพื่อที่บริษัทจะนำมากำหนดเงินวางประกันหรือเงินดาวน์และค่างวดที่ลูกค้าต้องผ่อนชำระต่อไป
ซึ่งปัจจัยดังกล่าวได้แก่

1.  ต้นทุนดอกเบี้ยเงินกู้ของบริษัทในปัจจุบันและแนวโน้มอื่น ๆ ที่จะส่งผลกระทบต่อต้นทุนดังกล่าว
    เช่น สภาวะเศรษฐกิจของประเทศ แนวโน้มการเปลี่ยนแปลงของอัตราดอกเบี้ยในตลาด
    มาตรการของหน่วยงานรัฐบาลที่มีผลกระทบต่อการดำเนินธุรกิจของบริษัท เป็นต้น

    2.  ต้นทุนการดำเนินงานของบริษัท

3.  คุณสมบัติของรถยนต์ที่ใช้เป็นหลักประกันในการเช่าซื้อ ได้แก่ ประเภทและยี่ห้อรถยนต์
    สภาพและอายุการใช้งานของรถยนต์

4.  คุณสมบัติของผู้เช่าซื้อและผู้ค้ำประกัน โดยเฉพาะในกรณีที่ผู้เช่าซื้อที่มีภูมิลำเนาในต่างจังหวัด
    ซึ่งอาจมีความเสี่ยงในการติดตามหนี้
    บริษัทจะคิดอัตราดอกเบี้ยกับลูกค้าเหล่านี้เพิ่มจากอัตราปกติ

    1.  ช่องทางการจัดจำหน่าย

บริษัทมีส่วนงานฝ่ายวิเคราะห์สินเชื่อ และฝ่ายการตลาดที่มีประสบการณ์ในการทำตลาดรถยนต์มือสอง
จำนวน 21 คน รับผิดชอบดูแลการหาลูกค้า
โดยจะมีการสร้างความสัมพันธ์ที่ดีกับผู้จัดจำหน่ายรถยนต์หลายราย
รวมทั้งจะหมุนเวียนประจำอยู่ตามสถานที่จำหน่ายของผู้จำหน่ายรถยนต์มือสองที่เป็นคู่ค้ากับบริษัท
ซึ่งผู้จำหน่ายรถยนต์ที่เป็นคู่ค้ากับบริษัทจะต้องได้รับอนุมัติตามขั้นตอนการพิจารณาและตรวจสอบผู้จำหน่ายรถยนต์ตามที่บริษัทกำหนด
ทั้งนี้บริษัทไม่ได้มีการทำสัญญาใดๆกับผู้จำหน่ายรถยนต์เหล่านั้น

ปัจจุบันบริษัทมีผู้จำหน่ายรถยนต์ที่เป็นคู่ค้ากับบริษัทจำนวนรวมทั้งสิ้นประมาณ 120 ราย
ซึ่งทั้งหมดเป็นผู้จำหน่ายรถยนต์ที่ตั้งอยู่ในกรุงเทพมหานครและปริมณฑล โดยเป็นคู่ค้าประจำประมาณ
60 ราย ทั้งนี้บริษัทไม่มีการปล่อยสินเชื่อให้กับลูกค้าผ่านผู้จัดจำหน่ายรถยนต์รายใดเกินกว่าร้อยละ
30 ของสินเชื่อรวม
ซึ่งโดยปกติผู้จัดจำหน่ายรถยนต์จะมีการติดต่อทำธุรกิจกับบริษัทที่ให้บริการด้านเช่าซื้อหลายราย
แต่การแนะนำให้ลูกค้าผู้ซื้อรถยนต์ใช้บริการเช่าซื้อจากบริษัทใดขึ้นกับปัจจัยต่าง ๆ ได้แก่

-   ความสัมพันธ์ระหว่างผู้จำหน่ายรถยนต์และบริษัทเช่าซื้อ

-   คุณภาพและความรวดเร็วในการให้บริการแก่ลูกค้าผู้เช่าซื้อ

-   ความรวดเร็วและความตรงต่อเวลาในการชำระเงินให้กับผู้จำหน่ายรถยนต์

-   ความสม่ำเสมอและความเพียงพอของวงเงินที่จะรองรับการให้บริการ

-   ความร่วมมือและให้การสนับสนุนการส่งเสริมการขายที่ผู้จำหน่ายรถยนต์จัดขึ้นในบางโอกาส

อย่างไรก็ตามจากประสบการณ์การดำเนินธุรกิจและการสร้างสายสัมพันธ์ที่ดีกับผู้จำหน่ายรถยนต์มาเป็นเวลานาน
จึงทำให้บริษัทสามารถทำการค้าในลักษณะการมีสิทธิเพียงรายเดียวในการให้บริการด้านสินเชื่อแก่ลูกค้า/ผู้ซื้อรถยนต์ของผู้จำหน่ายรถยนต์มือสองขนาดใหญ่บางรายได้

1.  ภาวะการแข่งขัน

ผู้ประกอบการในธุรกิจเช่าซื้อและลิสซิ่ง สามารถแบ่งเป็นประเภทใหญ่ ๆ ได้ 3 ประเภท คือ 1)
สถาบันการเงิน 2) บริษัทเช่าซื้อและลิสซิ่งทั่วไป และ 3)
บริษัทในเครือของผู้ผลิตและผู้จัดจำหน่ายรถยนต์
จากสภาพอัตราดอกเบี้ยภายในประเทศในอดีตที่ลดลงประกอบกับมีการขยายฐานการตลาดยานยนต์เข้ามาสู่ประเทศไทย
ส่งผลให้ธุรกิจมีการแข่งขันที่รุนแรง ซึ่งการขยายฐานการตลาดของผู้ผลิตรถยนต์ (Captive
Financing) มักมีการจัดตั้งบริษัทผู้ให้สินเชื่อเช่าซื้อในเครือของผู้ผลิตรถยนต์
เพื่อให้บริการด้านสินเชื่อแก่ผู้ซื้อรถยนต์อันเป็นการสนับสนุนการขาย
และเพื่อเป็นการเข้ามามีส่วนแบ่งทางการตลาดในการให้บริการด้านสินเชื่อมากขึ้น
มีกิจกรรมทางการตลาดอย่างต่อเนื่องโดยเฉพาะด้านราคา
เนื่องจากมีต้นทุนทางการเงินที่ต่ำและได้รับชดเชยจากผู้ผลิตรถยนต์
ทำให้มีต้นทุนโดยรวมต่ำกว่าผู้ประกอบการเช่าซื้อและลิสซิ่งรายอื่น

นอกจากนี้สภาพคล่องที่มีอยู่มากในระบบการเงิน
ประกอบกับการปล่อยสินเชื่อในภาคธุรกิจและอุตสาหกรรมยังทำได้จำกัดเนื่องจากปัญหาหนี้ด้อยคุณภาพ
สถาบันการเงินจึงมุ่งเน้นที่จะปล่อยสินเชื่อเช่าซื้อรถยนต์เพิ่มมากขึ้น
และมีการแข่งขันทั้งในเรื่องของการลดอัตราดอกเบี้ย ยอดจัดเช่าซื้อ
อัตราส่วนการจ่ายเงินดาวน์ขั้นต่ำจากเดิมประมาณร้อยละ 25 - 30 ของราคาตลาด
เหลือเพียงร้อยละ 12 - 15 ของราคาตลาด รวมทั้งการขยายระยะเวลาผ่อนซึ่งจากเดิมไม่เกิน
48 เดือน มาเป็นไม่เกิน 60 เดือน

ผู้ประกอบธุรกิจที่เป็นสถาบันการเงิน
บริษัทในเครือของผู้ผลิตและผู้จัดจำหน่ายรถยนต์หรือบริษัทเช่าซื้อและลิสซิ่งรายใหม่
มักจะให้ความสำคัญและเน้นการปล่อยสินเชื่อเพื่อเช่าซื้อรถยนต์ใหม่เป็นหลัก
เนื่องจากบริษัทเหล่านี้มีฐานเงินทุนที่มีต้นทุนต่ำ
จึงมีความสามารถในการแข่งขันในตลาดเช่าซื้อรถยนต์ใหม่ที่มีอัตราดอกเบี้ยรับต่ำมากกว่าที่จะยอมรับความเสี่ยงของการแข่งขันในตลาดเช่าซื้อรถยนต์มือสอง
ถึงแม้จะมีอัตราดอกเบี้ยรับที่สูงกว่า
ทั้งนี้ในตลาดรถยนต์มือสองความเสี่ยงไม่ได้จำกัดอยู่ที่คุณภาพของลูกหนี้เหมือนกับการให้เช่าซื้อรถยนต์ใหม่
คุณภาพของสินทรัพย์หรือรถยนต์ยังมีผลอย่างมากต่อความเสี่ยงในธุรกิจ
ซึ่งผู้ประกอบการจะต้องมีบุคลากรที่มีความรู้
ประสบการณ์ในการทำการตลาดและประเมินสภาพและราคาของรถยนต์มือสองได้อย่างถูกต้อง
อย่างไรก็ตาม
จากสภาวะการแข่งขันทำให้อัตราดอกเบี้ยสินเชื่อเช่าซื้อรถยนต์ลดต่ำลงโดยเฉพาะรถยนต์ใหม่
ทำให้ผู้ประกอบการบางแห่งมีการปรับตัวและขยายสัดส่วนไปยังการให้สินเชื่อสำหรับรถยนต์มือสองที่มีอัตราดอกเบี้ยที่สูงกว่า
ทั้งนี้เพื่อรักษาส่วนต่างของดอกเบี้ย (margin) ไม่ให้ลดต่ำลงมาก

ผลการดำเนินงานและฐานะทางการเงินสรุปเทียบกับคู่แข่งในปี 2548

  ----------------------- ---------------- ---------------------- ----------- --------------------
  (หน่วย : ล้านบาท)         บมจ.ราชธานีลิสซิ่ง   บมจ.ตะวันออกพาณิชย์ลีสซิ่ง   บจ.ซิตี้ลิสซิ่ง   บจ.แหลมทองเศรษฐการ

  รายได้จากการเช่าซื้อ        221.68           110.42                 87.18       5.35

  รายได้รวม                265.30           115.01                 103.64      5.63

  กำไรสุทธิ                 45.94            19.43                  9.13        (0.15)

  ลูกหนี้ตามสัญญาเช่าซื้อ-สุทธิ    2,178.15         1,161.48               852.53      33.59

  สินทรัพย์รวม               2,252.19         1,236.17               878.96      38.65

  หนี้สินรวม                 1,710.16         783.56                 373.52      13.95

  ทุนที่ออกและเรียกชำระแล้ว    401.52           410.00                 400.00      20.00

  ส่วนของผู้ถือหุ้น             542.03           452.61                 505.44      24.69
  ----------------------- ---------------- ---------------------- ----------- --------------------

ที่มา: กระทรวงพาณิชย์

สำหรับบริษัทที่ให้บริการสินเชื่อเพื่อเช่าซื้อรถยนต์มือสองซึ่งเป็นคู่แข่งโดยตรงกับบริษัทได้แก่ บริษัท
ซิตี้ลิสซิ่ง จำกัด และบริษัท แหลมทองเศรษฐการ จำกัด
ซึ่งบริษัทดังกล่าวไม่ได้จดทะเบียนในตลาดหลักทรัพย์ฯ และบริษัท ตะวันออกพาณิชย์ลีสซิ่ง จำกัด
(มหาชน) ซึ่งได้จดทะเบียนในตลาดหลักทรัพย์ฯ แล้วเมื่อเดือนมีนาคม ปี 2547
โดยมีผลการดำเนินงานและฐานะทางการเงินสรุปได้ดังตารางข้างต้น

ในปี 2547
อัตราดอกเบี้ยสำหรับสินเชื่อเพื่อการเช่าซื้อรถยนต์ใหม่ของบริษัทเงินทุนได้ปรับตัวลดลงมาอยู่ที่ระดับเฉลี่ยร้อยละ
2.75 - 3.75 ต่อปี สำหรับรถยนต์นั่งและระดับเฉลี่ยที่ร้อยละ 3.25 - 4.0
ต่อปีสำหรับรถยนต์เพื่อการพาณิชย์
โดยอัตราดอกเบี้ยสำหรับสินเชื่อเพื่อเช่าซื้อรถยนต์มือสองจะอยู่ในช่วงร้อยละ 3.75 - 6.50 ต่อปี
ขึ้นกับอายุรถยนต์และภูมิลำเนาของผู้เช่าซื้อ ในขณะที่ในปี 2548
อัตราดอกเบี้ยสำหรับสินเชื่อเพื่อการเช่าซื้อรถยนต์ใหม่ของบริษัทเงินทุนได้ปรับตัวเพิ่มสูงขึ้นมาอยู่ที่ระดับเฉลี่ยร้อยละ
2.9 – 3.2 ต่อปี สำหรับรถยนต์นั่ง และระดับเฉลี่ยที่ร้อยละ 3.5 – 4.0
ต่อปีสำหรับรถยนต์เพื่อการพาณิชย์
โดยอัตราดอกเบี้ยสำหรับสินเชื่อเพื่อเช่าซื้อรถยนต์มือสองจะอยู่ในช่วงร้อยละ 4.0 – 12.0 ต่อปี
ขึ้นกับอายุรถยนต์และภูมิลำเนาของผู้เช่าซื้อ และ ณ ปัจจุบัน
อัตราดอกเบี้ยสำหรับสินเชื่อเพื่อการเช่าซื้อรถยนต์ใหม่ของบริษัทเงินทุนได้ปรับตัวเพิ่มสูงขึ้นมาอยู่ที่ระดับเฉลี่ยร้อยละ
3.5 ต่อปี สำหรับรถยนต์นั่ง และระดับเฉลี่ยที่ร้อยละ 3.75 ต่อปีสำหรับรถยนต์เพื่อการพาณิชย์
โดยอัตราดอกเบี้ยสำหรับสินเชื่อเพื่อเช่าซื้อรถยนต์มือสองจะอยู่ในช่วงร้อยละ 4.5-12.0 ต่อปี
ขึ้นกับอายุรถยนต์และภูมิลำเนาของผู้เช่าซื้อเช่นกัน

2.  แนวโน้มอุตสาหกรรม

ธุรกิจสินเชื่อเพื่อการเช่าซื้อรถยนต์มีความสัมพันธ์โดยตรงกับภาวะการเติบโตในอุตสาหกรรมรถยนต์
อนึ่ง หากมียอดขายรถยนต์ใหม่เพิ่มขึ้น
ธุรกิจสินเชื่อเพื่อการเช่าซื้อรถยนต์จะมีการเติบโตขึ้นอย่างสัมพันธ์กัน นอกจากนี้
ปัจจัยอื่นที่ผลักดันให้ธุรกิจสินเชื่อเพื่อการเช่าซื้อรถยนต์ขยายตัวเพิ่มสูงขึ้น อันได้แก่
อัตราดอกเบี้ยที่ยังต่ำในปัจจุบันเมื่อเทียบกับสถานการณ์ก่อนเกิดวิกฤตเศรษฐกิจในปี 2540
รวมถึงการแข่งขันในระบบที่นำไปสู่การลดเงื่อนไขในการให้สินเชื่อ อาทิ
การลดเงินดาวน์ควบคู่กับการขยายระยะเวลาการผ่อนชำระ
ส่งผลให้ผู้ซื้อรถยนต์มีการเปลี่ยนแปลงจากการซื้อด้วยเงินสดมาเป็นการผ่อนชำระมากขึ้น

สถิติยอดจำหน่ายรถยนต์ใหม่ในประเทศ

  --------------- --------- --------- --------- --------- --------- --------- --------- ---------
  หน่วย :                                                                                คัน

  ตลาดรถยนต์นั่ง     2542*     2543**    2544**    2545**    2546*     2547*     2548*     2549*

  1) รถยนต์นั่ง      66,864    83,106    104,502   126,353   179,418   209,114   185,761   221,664

  2)              151,508   179,083   192,550   283,009   354,037   416,764   517,677   614,754
  รถยนต์เชิงพาณิชย์                                                                         

  รวม             218,372   262,189   297,052   409,362   533,445   625,878   703,438   836,418
  --------------- --------- --------- --------- --------- --------- --------- --------- ---------

  ที่มา : *ธนาคารแห่งประเทศไทย และบริษัทโตโยต้า มอเตอร์ ประเทศไทย จำกัด

**สภาอุตสาหกรรมแห่งประเทศไทย

ตามตารางข้างต้น ในปี 2548
กลุ่มบริษัทรถยนต์มียอดจำหน่ายรถยนต์ใหม่ในประเทศโดยรวมประมาณ 703,438 คัน เพิ่มขึ้นจากปี
2547 ประมาณร้อยละ 12.39
โดยเฉพาะอย่างยิ่งยอดจำหน่ายรถยนต์เพื่อการพาณิชย์ที่ยังคงเพิ่มสูงขึ้นอย่างต่อเนื่องมาอยู่ที่
577,677 คัน ในขณะที่อัตราการขยายตัวของรถยนต์นั่งลดลงเล็กน้อยในปี 2548 เท่ากับ 185,761
คัน สาเหตุที่ยอดจำหน่ายรถยนต์ใหม่โดยรวมเพิ่มสูงขึ้นในปี 2548
เนื่องจากปัจจัยภาวะอัตราดอกเบี้ยที่ทรงตัวอยู่ในระดับที่ต่ำในขณะนั้น
เมื่อเทียบกับสถานการณ์ก่อนเกิดวิกฤตเศรษฐกิจในปี 2540
และการแนะนำรถยนต์รุ่นใหม่เข้าสู่ตลาดอย่างต่อเนื่อง
โดยที่ยอดสินเชื่อเพื่อการเช่าซื้อรถยนต์ของธุรกิจเงินทุนในปี 2548
เพิ่มสูงขึ้นตามยอดจำหน่ายรถยนต์ใหม่ในประเทศดังกล่าวเท่ากับ 679,414 ล้านบาท
ในขณะที่ยอดสินเชื่อเพื่อการเช่าซื้อรถยนต์ของธุรกิจเงินทุนในปี 2547 เท่ากับ 612,241 ล้านบาท
ในปี 2549 ยอดจำหน่ายรถยนต์ใหม่ในประเทศดังกล่าวเท่ากับ 836,418 ล้านบาท

ตารางเปรียบเทียบเงินให้กู้ยืมและลูกหนี้แยกตามประเภทธุรกิจของบริษัทเงินทุนแต่ละไตรมาส
จนถึงเดือนธันวาคม 2549

หน่วย : ล้านบาท

+-----------------+-------+-------+-------+-------+-------+-------+
| รายการ          | ก.ค.  | ต.ค.  | ม.ค.  | เม.ย. | ก.ค.  | ต.ค.  |
|                 | -ก.ย. | -ธ.ค. | -มี.ค. | -มิ.ย. | -ก.ย. | -ธ.ค. |
|                 | 48    | 48    | 49    | 49    | 49    | 49    |
+=================+=======+=======+=======+=======+=======+=======+
| อุป              | 16    | 13    | 12    | 5     | 5     | 4     |
| โภคบริโภคส่วนบุคคล | 8,650 | 9,306 | 4,505 | 5,314 | 3,207 | 2,911 |
|                 |       |       |       |       |       |       |
|   1)            | 5,699 | 2,397 | 1,406 | 1,243 | 986   | 952   |
|   การซื้อที่ด       |       |       |       |       |       |       |
| ินเปล่าเพื่อสร้างบ้าน | 15    | 13    | 12    | 5     | 5     | 4     |
|   /             | 8,415 | 3,878 | 0,873 | 2,516 | 0,560 | 0,363 |
|   เพื่อ           |       |       |       |       |       |       |
| สร้างสิ่งปลูกสร้างอื่น | 4,536 | 3,030 | 2,226 | 1,555 | 1,661 | 1,597 |
|   ๆ             |       |       |       |       |       |       |
|                 |       |       |       |       |       |       |
|   2)            |       |       |       |       |       |       |
|   กา            |       |       |       |       |       |       |
| รซื้อหรือเช่าซื้อรถยน |       |       |       |       |       |       |
| ต์และรถจักรยานยนต์ |       |       |       |       |       |       |
|                 |       |       |       |       |       |       |
|   3) อื่นๆ        |       |       |       |       |       |       |
+-----------------+-------+-------+-------+-------+-------+-------+

  ที่มา : ธนาคารแห่งประเทศไทย ( http://www.bot.or.th )

หากพิจารณาตัวเลขสินเชื่อเพื่อการเช่าซื้อรถยนต์ของธุรกิจเงินทุนตามตารางข้างต้น
จะเห็นว่าตัวเลขสินเชื่อเพื่อการเช่าซื้อรถยนต์ของธุรกิจเงินทุนมีแนวโน้มลดลงตั้งแต่ไตรมาสที่ 3
และไตรมาสที่ 4 ของปี 2548 จนถึงสิ้นปี 2549
เนื่องจากผลต่อเนื่องของการแข่งขันในธุรกิจสินเชื่อเพื่อการเช่าซื้อรถยนต์ที่เพิ่มสูงขึ้นจากธนาคารพาณิชย์ต่างๆ
อันมีสาเหตุจากการที่ธนาคารแห่งประเทศไทยได้อนุญาตให้ธนาคารพาณิชย์ประกอบธุรกิจสินเชื่อเพื่อเช่าซื้อรถยนต์ได้ตั้งแต่เดือนตุลาคม
2547 เป็นต้นมา
โดยที่ธนาคารพาณิชย์หลายแห่งให้ความสนใจในธุรกิจสินเชื่อเพื่อการเช่าซื้อดังกล่าว
และได้จัดตั้งในรูปแบบของบริการของธนาคารเอง หรือจัดตั้งเป็นบริษัทในเครือ เช่น บริษัท
ลิสซิ่งกสิกรไทย จำกัด และบริษัท อยุธยา ดีเวลลอปเมนท์ ลิสซิ่ง จำกัด เป็นต้น
ประกอบกับการที่บริษัทเงินทุนได้รับการยกระดับขึ้นเป็นธนาคารพาณิชย์แห่งใหม่เพิ่มขึ้น
ตามแผนพัฒนาระบบสถาบันการเงิน (Master Plan) ของธนาคารแห่งประเทศไทย เมื่อปลายปี
2548 เป็นต้นมา เช่น ธนาคารธนชาต จำกัด (มหาชน) ธนาคาร ทิสโก้ จำกัด (มหาชน)
และธนาคารเกียรตินาคิน จำกัด (มหาชน)
ซึ่งธนาคารพาณิชย์ทั้งหลายที่เข้ามาแข่งขันในธุรกิจสินเชื่อเพื่อเช่าซื้อรถยนต์นี้
มีข้อได้เปรียบในแง่ของฐานข้อมูลลูกค้าจำนวนมากและต้นทุนทางการเงินที่ต่ำกว่าบริษัทเงินทุน

ในส่วนของตลาดรถยนต์มือสองนั้น บริษัทคาดว่าจะมีการเติบโตประมาณ 3 เท่า
ของยอดจำหน่ายรถยนต์ใหม่
(จากรายงานและการคาดการณ์จากสมาคมเช่าซื้อรถยนต์แห่งประเทศไทย:
การที่ผู้ใช้รถยนต์ซื้อรถยนต์ใหม่ 1 คัน อาจนำรถเก่าไปแลก (return) 1 คัน
ต่อมารถยนต์แลกคืนคันนั้นจะถูกขายให้กับผู้ค้ารถยนต์ และผู้ค้ารถยนต์จะขายต่อให้ผู้บริโภคอื่นต่อไป)
และบริษัทยังได้พิจารณาจากสถิติการโอนเปลี่ยนมือทะเบียนรถยนต์ของกองทะเบียน
กรมขนส่งทางบกในช่วงที่ผ่านมา นอกจากนี้
ผลจากการที่ราคารถยนต์ใหม่ได้ปรับตัวสูงขึ้นทำให้ผู้ซื้อจำนวนหนึ่งไม่สามารถสู้ราคาได้
และต้องหันไปซื้อรถยนต์มือสองแทน
ประกอบกับอัตราดอกเบี้ยสำหรับการเช่าซื้อรถยนต์มือสองที่อยู่ในระดับต่ำประมาณร้อยละ 4-12 ต่อปี
(ที่มา: ข้อมูลของบริษัท) ทำให้ลูกค้ากลุ่มนี้ซึ่งปกติมีรายได้ไม่มาก
มีความสามารถในการผ่อนชำระได้ดีขึ้น
เป็นปัจจัยบวกที่ทำให้การให้สินเชื่อเช่าซื้อรถยนต์มือสองเพิ่มสูงขึ้น
นอกจากนี้การที่ธนาคารแห่งประเทศไทยมีนโยบายผ่อนผันให้บริษัทเงินทุนปล่อยสินเชื่อเพื่อการเช่าซื้อรถยนต์มือสองจากเดิมที่ให้ได้เฉพาะรถยนต์ที่ซื้อจากผู้จำหน่ายรถยนต์
ได้แก่ ดีลเลอร์ หรือเต๊นท์รถเท่านั้น
มาเป็นสามารถให้สินเชื่อในส่วนที่เป็นการซื้อขายระหว่างบุคคลธรรมดาได้ด้วย
ก็เป็นปัจจัยเสริมที่ทำให้อัตราการขยายตัวของสินเชื่อเพื่อการเช่าซื้อรถยนต์โดยรวมเพิ่มสูงขึ้น

สำหรับแนวโน้มการเติบโตของสินเชื่อเพื่อการเช่าซื้อรถยนต์ในปี 2549
คาดว่าจะมีอัตราการขยายตัวที่สูงอย่างต่อเนื่องตามการเติบโตของยอดจำหน่ายรถยนต์
เนื่องจากรถยนต์นั่งรุ่นใหม่ ๆ ขนาดเล็ก (Compact cars) อาทิ ฮอนด้า ซีวิค และ โตโยต้า รุ่น
ยาริส ที่ได้รับการตอบรับเป็นอย่างดีได้เข้าสู่ตลาดในปลายเดือนมกราคม 2549 (ที่มา: บจ.
โตโยต้า มอเตอร์ ประเทศไทย) และบริษัทคาดการณ์ว่าสินเชื่อเพื่อการเช่าซื้อรถยนต์มือสองในปี
2549 ยังมีแนวโน้มที่จะขยายตัวสูงขึ้นเมื่อเทียบกับปี 2548 โดยมีอัตราการเจริญเติบโตอยู่ที่ 5%
ต่อปี เมื่อพิจารณาจากปัจจัยสำคัญ ๆ ได้แก่ การจัดกิจกรรมส่งเสริมการขายของบริษัทรถยนต์
โดยเฉพาะแคมเปญดาวน์น้อย ดอกเบี้ยต่ำ ผ่อนนาน และการบริการหลังการขายที่ให้เงื่อนไขดีขึ้น
รวมทั้งการที่ผู้ผลิตรถยนต์แต่ละยี่ห้อแนะนำรถยนต์รุ่นใหม่ ๆ ออกสู่ตลาดอย่างต่อเนื่อง
ล้วนเป็นปัจจัยดังกล่าวกระตุ้นให้ผู้บริโภคตัดสินใจซื้อรถยนต์ง่ายขึ้น
ปัจจัยดังกล่าวข้างต้นไม่เพียงจะผลักดันให้ตลาดรถยนต์ในประเทศให้มีแนวโน้มขยายตัวสูงขึ้น
แต่ยังทำให้การให้สินเชื่อเพื่อการเช่าซื้อรถยนต์ในระบบขยายตัวสูงขึ้นเช่นกัน
ตามที่บริษัทได้คาดไว้ข้างต้นว่าจะมีการเติบโตของยอดจำหน่ายรถยนต์มือสองประมาณ 3
เท่าของยอดจำหน่ายรถยนต์ใหม่
(จากรายงานและการคาดการณ์จากสมาคมเช่าซื้อรถยนต์แห่งประเทศไทย:
การที่ผู้ใช้รถยนต์ซื้อรถยนต์ใหม่ 1 คัน อาจนำรถเก่าไปแลก (return) 1 คัน
ต่อมารถยนต์แลกคืนคันนั้นจะถูกขายให้กับผู้ค้ารถยนต์ และผู้ค้ารถยนต์จะขายต่อให้ผู้บริโภคอื่นต่อไป)

1.  การจัดหาผลิตภัณฑ์หรือบริการ

    1.  แหล่งที่มาของเงินทุน

  แหล่งที่มาของเงินทุนของบริษัท ณ วันที่ 31 ธันวาคม 2547-2549 มีดังนี้

  (หน่วย : ล้านบาท)

  ------------------------------------------------------------------------------
  รายการ          ณ วันที่ 31                                             
                  ธันวาคม                                               
  --------------- ---------- --------- ---------- --------- ---------- ---------
                  2547                 2548                 2549       

                  จำนวนเงิน   สัดส่วน (%) จำนวนเงิน   สัดส่วน (%) จำนวนเงิน   สัดส่วน (%)

  ส่วนของผู้ถือหุ้น     537.59     26.72     542.03     24.51     856.92     47.33

  เงินกู้ยืม                                                               

  เงินกู้ยืมระยะสั้น *  785.59     39.04     811.74     36.70     352.51     19.47

  หุ้นกู้             689.00     34.24     689.00     31.15     413.40     22.84

  เงินกู้ยืมระยะยาว   -          -         169.00     7.64      187.60     10.36

  รวมเงินกู้ยืม**     1,474.59   73.28     1,669.74   75.49     953.51     52.67

  รวม             2,012.18   100.00    2,211.77   100.00    1,810.43   100.00
  ------------------------------------------------------------------------------

หมายเหตุ : (*) พิจารณาจัดกลุ่มเงินกู้ยืมระยะสั้น รวมเงินเบิกเกินบัญชี,
เงินกู้ยืมระยะยาวที่ครบกำหนดชำระภายใน 1 ปี และหุ้นกู้ที่ครบกำหนดชำระใน 1 ปี

  (**) หนี้สินหมุนเวียนอื่นไม่รวมเป็นเงินกู้ยืมเนื่องจากหนี้สินที่เกิดจากการดำเนินงานปกติ เช่น
  เงินโอนรอตัดบัญชี, เจ้าหนี้สรรพากร, เงินทดรองจ่าย, เจ้าหนี้เงินประกัน และอื่นๆ

แหล่งที่มาของเงินทุนของบริษัท ณ วันที่ 31 ธันวาคม 2549
มีสัดส่วนมาจากเงินทุนส่วนของผู้ถือหุ้นร้อยละ 47.33และส่วนของเงินกู้ยืมร้อยละ 52.67
โดยส่วนของเงินกู้ยืมเป็นเงินกู้ธนาคารและสถาบันการเงินในประเทศระยะสั้นและระยะยาวรวมกันประมาณร้อยละ
29.83 และโดยการออกหุ้นกู้ประมาณร้อยละ 22.84

2.  การให้กู้ยืมเงิน

บริษัทมีนโยบายปล่อยสินเชื่อโดยเน้นคุณภาพของลูกค้าเป็นสำคัญ
โดยลูกค้าส่วนมากของบริษัทเป็นลูกค้าบุคคลธรรมดารายย่อยทั่วไป
บริษัทพิจารณาอนุมัติสินเชื่อเช่าซื้อสำหรับลูกค้าบุคคลธรรมดาโดยพิจารณาจากความสามารถในการชำระหนี้ของลูกค้าประกอบกับเครดิตของผู้ค้ำประกัน
โดยจะพิจารณาจากความมั่นคงของรายได้ อาชีพ
รวมไปถึงสถานที่อยู่อาศัยหรือสถานที่ทำงานของลูกค้า
การตรวจดูประวัติของลูกค้าแต่ละรายอย่างละเอียด
รวมทั้งมีเจ้าหน้าที่คอยกำกับดูแลแต่ละขั้นตอนด้วยความระมัดระวัง

ขั้นตอนการพิจารณาสินเชื่อ

[]

เนื่องจากการดำเนินธุรกิจการเช่าซื้อจะต้องเกี่ยวข้องกับกลุ่มผู้จำหน่ายรถยนต์มือสองและกลุ่มลูกค้าบุคคลรายย่อย
ดังนั้น บริษัทจึงจำเป็นจะต้องมีขั้นตอนในการพิจารณาตรวจสอบผู้จำหน่ายรถยนต์
และขั้นตอนการพิจารณาปล่อยสินเชื่อแก่ลูกค้า ดังต่อไปนี้

1.  ขั้นตอนการพิจารณาและตรวจสอบผู้จำหน่ายรถยนต์เบื้องต้น

บริษัทจัดให้มีขั้นตอนในการพิจารณาและตรวจสอบผู้ค้ารถยนต์ เพื่อดำเนินการอนุมัติผู้ค้ารถยนต์
โดยมีการปฏิบัติงานดังนี้

1.  เจ้าหน้าที่สินเชื่อทำการขยายตลาดเพื่อเพิ่มปริมาณการปล่อยสินเชื่อ
    โดยมีการแบ่งพื้นที่รับผิดชอบในกรุงเทพมหานครและปริมณฑล

    1.  เจ้าหน้าที่สินเชื่อสำรวจผู้ค้ารถยนต์
        พร้อมทั้งทำประวัติของผู้ค้าและผลงานที่ผ่านมาว่ามีความชำนาญ เชี่ยวชาญ
        และเป็นผู้มีความซื่อสัตย์ยุติธรรมต่ออาชีพหรือไม่

    2.  ตรวจสอบคุณภาพรถยนต์ ชนิดของรถยนต์
        มีอายุของรถยนต์ว่าเป็นรถที่ตรงกับเป้าหมายที่ทางบริษัทต้องการคือเป็นรถที่ไม่เกิดอุบัติเหตุหนักอายุไม่เกิน
        10 ปี เ ป็นรถเก๋ง หรือรถบรรทุกเล็ก (Pick up)

    3.  ผู้ค้ามีสถานที่ค้าขายและอยู่ในพื้นที่ทำการค้าอย่างถูกต้องตามกฎหมายด้วยหรือไม่ เช่น
        เป็นตลาดรถยนต์ที่มีการขึ้นป้ายโฆษณา หรือเปิดเป็นสถานที่ซึ่งใช้กับรถยนต์เท่านั้น

2.  เจ้าหน้าที่สินเชื่อทำคำขอเปิดตลาดตามใบคำขอที่ทางบริษัทจัดไว้เพื่อจัดทำประวัติต่างๆตามข้อ
    1 ส่งให้ผู้ช่วยกรรมการผู้จัดการสายงานด้านสินเชื่อตรวจสอบและอนุมัติในเบื้องต้น

3.  ผู้ช่วยกรรมการผู้จัดการสายงานด้านสินเชื่อออกสำรวจตลาดและนัดพบกับผู้ค้าตามสถานที่ค้ารถยนต์หรือตลาดนัดรถยนต์เพื่อตรวจสอบ
    และทำความเข้าใจกับผู้ค้าถึงเรื่องเงื่อนไขการปฏิบัติงานจริง และวัตถุประสงค์ของบริษัท

4.  กรณีอนุมัติจะส่งเรื่องต่อไปเปิดทำใบระบบการเงิน
    และส่งเรื่องต่อให้กรรมการผู้จัดการอนุมัติอีกครั้งหนึ่ง

5.  จัดเก็บประวัติผู้ค้าตามพื้นที่และเจ้าหน้าที่การตลาดที่รับผิดชอบ

    1.  ขั้นตอนการพิจารณาสินเชื่อเบื้องต้น

เมื่อเจ้าหน้าที่การตลาดได้รับการติดต่อจากผู้จำหน่ายรถยนต์หรือลูกค้า
เจ้าหน้าที่จะต้องทำการตรวจดูสภาพรถยนต์ ประเมินราคารถยนต์ และกำหนดยอดจัดเช่าซื้อ
พร้อมทั้งให้คำอธิบายรูปแบบการทำสัญญาและเงื่อนไขในการเช่าซื้อให้เหมาะสมกับลูกค้าแต่ละราย
นอกจากนี้เจ้าหน้าที่การตลาดต้องเก็บรวบรวมข้อมูลและเอกสารต่าง ๆ
ที่จำเป็นของลูกค้าและผู้ค้ำประกัน
เพื่อส่งให้เจ้าหน้าที่แผนกเครดิตและตรวจสอบวิเคราะห์คุณสมบัติของลูกค้าและผู้ค้ำประกันต่อไป

2.  ขั้นตอนการพิจารณาคุณสมบัติและคัดเลือกลูกค้า

เจ้าหน้าที่แผนกเครดิตและตรวจสอบทำการตรวจสอบความถูกต้องของข้อมูล หลักฐานเอกสารทั้งหมด
เช่น เอกสารสำเนาบัตรประชาชน สำเนาทะเบียนบ้าน
และสำเนาสมุดบัญชีธนาคารที่แสดงประวัติการเงินย้อนหลัง 2-3 ปี พร้อมทั้งต้องถ่ายรูปรถยนต์
ถ่ายรูปภาพภายในห้องโดยสาร และห้องเครื่องด้วย รวมถึงการวิเคราะห์เครดิต (Credit
Rating) และพิจารณาความน่าเชื่อถือความสามารถในการชำระหนี้ของลูกค้า
เมื่อเจ้าหน้าที่ตรวจสอบข้อมูลเรียบร้อยแล้ว
จะต้องออกรายงานการตรวจสอบเพื่อให้ประกอบการอนุมัติพร้อมกับเสนอคำแนะนำแก่ผู้มีอำนาจอนุมัติต่อไป

ดังนั้นก่อนการพิจารณาอนุมติให้สินเชื่อแก่ลูกค้าในขั้นตอนต่อไป
บริษัทจะต้องปฏิบัติการดูแลการให้สินเชื่อที่รัดกุมและมีประสิทธิภาพ
โดยบริษัทได้กำหนดแนวทางการพิจารณาคุณสมบัติของลูกค้าและคัดเลือกลูกค้าดังต่อไปนี้

นโยบายเบื้องต้นในการคัดเลือกลูกค้า ณ ปัจจุบัน ได้แก่

1)  ลูกค้าซึ่งเป็นเจ้าของธุรกิจหรือผู้มีรายได้ประจำ
    และประสงค์จะกู้ซื้อรถยนต์มือสองเพื่อการพาณิชย์ หรือเพื่อใช้ในชีวิตประจำวัน

2)  ลูกค้าซึ่งเป็นผู้มีรายได้ประจำต่อเดือนไม่ต่ำกว่า 2-3 เท่าของค่างวดที่ต้องชำระ

3)  ลูกค้าซึ่งมีภูมิลำเนาห่างจากกรุงเทพฯไม่เกิน 200 กิโลเมตร

ระบบวิเคราะห์และให้คะแนนความน่าเชื่อถือของลูกค้า (Credit Scoring)
ซึ่งเป็นการให้คะแนนตามข้อมูลที่ได้รับจากลูกค้า
และบริษัทจะรับมาพิจารณาโดยเปรียบเทียบกับข้อมูลของลูกค้าที่มีสถานะใกล้เคียงกัน
ซึ่งจะทำให้ทราบความสามารถในการชำระหนี้ต่อบริษัทได้ตรงเวลา โดยมีรายละเอียดดังนี้คือ

1)  โดยพิจารณาจากอาชีพ เช่นอาชีพแพทย์ หรือวิศวกร รวมถึงพนักงานรัฐวิสาหกิจ และผู้พิพากษา
    เป็นต้น ซึ่งจะได้รับคะแนนสูงสุด

2)  โดยพิจารณาจากประวัติการชำระเงินของผู้กู้ เช่น ประวัติการชำระบัตรเครดิต ผ่อนบ้าน
    ผ่อนรถ รายได้ต่อเดือนกับภาระที่ต้องแบกรับ
    สอบถามจำนวนบัตรเครดิตและจำนวนบัญชีเงินฝาก/บัญชีเงินกระแสรายวันที่เปิดใช้ว่ามีมากอย่างไร
    หากมีมากเกินไปอาจส่งผลกระทบต่อคะแนนความน่าเชื่อถือ
    และปริมาณหนี้ค้างชำระต่างๆกับสถาบันทางการเงิน นอกจากนี้
    หากมีการกู้กับไฟแนนซ์จะยิ่งส่งผลกระทบต่อคะแนนความน่าเชื่อถือโดยตรง เป็นต้น

3)  โดยพิจารณาจากรถยนต์ที่ลูกค้าประสงค์จะกู้ยืม หากเป็นรถยนต์มือสองญี่ปุ่น เช่น โตโยต้า
    หรือฮอนด้า จะได้รับคะแนนสูงสุดเช่นกัน
    เนื่องจากเป็นที่นิยมและมีสภาพคล่องในการขายในตลาดรถมือสอง

4)  หากผู้กู้วางแผนที่จะวางเงินดาวน์สูง จะได้รับคะแนนสูงสุด

5)  โดยพิจารณาไปที่ผู้ค้ำประกัน ถึงความน่าเชื่อถือและความสามารถในการชำระหนี้แทน

หลังจากทำการวิเคราะห์ลูกค้า ฝ่ายวิเคราะห์เครดิตและตรวจสอบจะทำรายงานการวิเคราะห์
(Reporting) สำหรับลูกค้าแต่ละรายถึงความน่าเชื่อถือของลูกค้า
และความสามารถในการชำระหนี้ต่อบริษัทได้ตรงเวลา ทั้งนี้
ระยะเวลาที่เหมาะสมในการให้สินเชื่อแก่ลูกค้าแต่ละรายขึ้นอยู่กับรายได้และความสามารถในการผ่อนชำระ
ยี่ห้อของรถ รุ่นของรถและปีของรถ เช่น อายุของรถยนต์ในปีใหม่ๆ
จะได้อายุการผ่อนในระยะยาวกว่ารถปีเก่าๆ

1.  ขั้นตอนการอนุมัติสินเชื่อ

ผู้มีอำนาจอนุมัติวงเงินสินเชื่อแต่ละท่านมีอำนาจอนุมัติรถยนต์มือสอง โดยที่ไม่จำกัดจำนวนในแต่ละวัน
ในวงเงินสินเชื่อที่ได้รับแตกต่างกันไป เช่น ผู้ช่วยกรรมการผู้จัดการ
จะสามารถเซ็นอนุมัติการปล่อยสินเชื่อรถยนต์มือสองได้ไม่จำกัดจำนวนคันต่อวัน ในวงเงินไม่เกิน
300,000 บาท ต่อคัน อย่างไรก็ดี
ข้อมูลการปล่อยสินเชื่อทั้งหมดซึ่งได้นำเสนอต่อผู้มีอำนาจอนุมัติวงเงินสินเชื่อเพื่อพิจารณาอนุมัติสินเชื่อ
จะต้องมีระดับตั้งแต่ผู้ช่วยกรรมการผู้จัดการขึ้นไป 2 ท่านลงลายมือชื่อร่วมกัน เพื่อเซ็นอนุมัติ
โดยอำนาจอนุมัติวงเงินให้ใช้ผู้ที่มีวงเงินสูงกว่าเป็นเกณฑ์
ดังมีรายละเอียดวงเงินสินเชื่อและผู้มีอำนาจอนุมัติวงเงินสินเชื่อเช่าซื้อ ดังต่อไปนี้

+--------------------------------------+-------------------------------+
| วงเงินสินเชื่อ (บาท) ต่อคัน                | ผู้มีอำนาจอนุมัติ                   |
+--------------------------------------+-------------------------------+
| ไม่เกิน 300,000                        | ผู้ช่วยกรรมการผู้จัดการ             |
|                                      |                               |
| ไม่เกิน 500,000                        | รองกรรมการผู้จัดการ              |
|                                      |                               |
| ไม่เกิน 3,000,000                      | กรรมการผู้จัดการ                 |
|                                      |                               |
| ไม่เกิน 5,000,000                      | ประธานบริหาร                   |
|                                      |                               |
| มากกว่า 5,000,000                     | คณะกรรมการบริษัท                |
+--------------------------------------+-------------------------------+

2.  ขั้นตอนหลังผ่านกระบวนการอนุมัติสินเชื่อ

เมื่อมีการอนุมัติสินเชื่อแล้ว เจ้าหน้าที่ฝ่ายกระบวนการสินเชื่อจะต้องจัดเก็บข้อมูลต่าง ๆ
ของลูกค้าและผู้ค้ำประกันเข้าระบบคอมพิวเตอร์ของบริษัท เพื่อเป็นหลักฐานให้ฝ่ายต่าง ๆ
ติดตามดูแลลูกค้าต่อไป รวมทั้งรับผิดชอบดูแลเรื่องความครบถ้วนของเอกสาร
นอกจากนี้เจ้าหน้าที่ต้องแจ้งทำประกันรถยนต์เพื่อคุ้มครองรถยนต์ด้วย

3.  ขั้นตอนการปฏิบัติต่อลูกค้า

เจ้าหน้าที่ฝ่ายสัญญาประกันภัยจะทำการออกหนังสือสัญญาเช่าซื้อให้แก่ลูกค้าผู้เช่าซื้อ
และผู้ค้ำประกันได้ลงลายมือชื่อผูกพันตามสัญญาเช่าซื้อกับบริษัทเป็นที่เรียบร้อยแล้ว
บริษัทจะจัดเตรียมเรื่องการชำระเงินให้กับผู้จำหน่ายรถยนต์
พร้อมทั้งจัดให้ลูกค้ามีการประกันภัยรถยนต์ที่คุ้มครองทันทีที่มีการส่งมอบรถยนต์ให้กับลูกค้า
โดยมีบริษัทเป็นผู้รับประโยชน์ นอกจากนั้นบริษัทจะให้บริการต่ออายุกรมธรรม์
และให้การดูแลบริการลูกค้าในเรื่องงานทะเบียนรถยนต์
ตลอดระยะเวลาที่ยังมีการผ่อนชำระกับบริษัท
ฝ่ายการเงินจะดูแลลูกค้าในส่วนการรับชำระค่างวดตามอายุสัญญาเช่าซื้อ
โดยลูกค้าสามารถผ่อนชำระค่างวดได้หลายวิธี เช่น การชำระค่างวดผ่านธนาคาร
ชำระโดยเช็คลงวันที่ล่วงหน้า หรือทางธนาณัติ
ปัจจุบันบริษัทได้ทำการปรับปรุงวิธีการชำระค่างวดของลูกค้า
โดยบริษัทได้เข้าร่วมกับธนาคารชั้นนำในการที่ลูกค้าสามารถชำระค่างวดผ่านธนาคารแบบ on-line
เพื่อเพิ่มความสะดวกสบายให้แก่ลูกค้า
และในขณะเดียวกันสามารถเพิ่มประสิทธิภาพการจัดเก็บค่างวด
รวมทั้งสามารถลดขั้นตอนภาระการตรวจสอบของฝ่ายการเงิน

เมื่อลูกค้าได้ผ่อนชำระค่างวดครบถ้วนแล้ว จะส่งต่อให้แผนกแจ้งโอนกรรมสิทธิ์
เพื่อจัดการโอนกรรมสิทธิ์ และจัดทำบันทึกประวัติของลูกค้า
ในกรณีที่ลูกค้ามีการโอนสิทธิ์ให้ผู้เช่าซื้อรายใหม่
จะต้องเริ่มพิจารณาคุณสมบัติผู้เช่าซื้อและคุณสมบัติผู้ค้ำประกันใหม่

4.  ขั้นตอนการควบคุมสินเชื่อ

ในกรณีลูกค้าผิดสัญญาค้างชำระค่างวด บริษัทจะให้เจ้าหน้าที่ฝ่ายติดตามหนี้สินปฏิบัติหน้าที่ดังนี้

-   กรณีผิดนัดชำระงวดที่ 1 เจ้าหน้าที่จะส่งจดหมายเตือนฉบับที่ 1
    พร้อมกับการส่งเจ้าหน้าที่เพื่อติดตามและทวงถามลูกค้า
    ทั้งนี้บริษัทจะเริ่มคิดเบี้ยปรับทันที่เมื่อผิดนัดชำระงวดที่ 1
    โดยอัตราเบี้ยปรับเป็นไปตามที่สำนักงานคณะกรรมการการคุ้มครองผู้บริโภค (ส.ค.บ.)
    กำหนด (ส.ค.บ กำหนดไว้เท่ากับอัตราดอกเบี้ย MRR ของธนาคารกรุงไทย จำกัด (มหาชน)
    บวกด้วยร้อยละ 10 ต่อปี)

-   กรณีผิดนัดชำระงวดที่ 2 และงวดที่ 3
    เจ้าหน้าที่จะส่งจดหมายเตือนเพื่อเร่งรัดเบื้องต้นและตรวจสอบ ติดตามทวงถามลูกค้า
    และออกรายงานการติดตามเบื้องต้นพร้อมคำเสนอแนะ และผลจากการติดตามลูกค้า

-   กรณีผิดนัดชำระ 3 งวดขึ้นไป ทำรายงานส่งให้ฝ่ายเร่งรัดหนี้สินเพื่อบอกเลิกสัญญาเช่าซื้อ
    โดยให้เวลาอีก 30 วัน เมื่อครบกำหนดระยะเวลา
    ลูกค้าไม่มาติดต่อบริษัทจะดำเนินการเร่งรัดและยึดรถยนต์คืน
    หากบริษัทไม่สามารถติดตามยึดรถยนต์คืนมาได้หรือในกรณีที่ขายประมูลรถยึดมาได้แต่ได้เงินไม่พอที่จะชำระหนี้คงเหลือ
    บริษัทจะดำเนินการทางกฎหมายกับลูกค้าและผู้ค้ำประกันต่อไป
    โดยจะเป็นการฟ้องร้องคดีเพื่อให้ได้หนี้คืนมากที่สุด นอกจากนี้บริษัทจะต้องจัดทำ black list
    เพื่อเป็นข้อมูลในการให้สินเชื่อเช่าซื้อสำหรับลูกค้ารายดังกล่าวต่อไป

สำหรับสัญญาเช่าซื้อที่ทำขึ้นตั้งแต่วันที่ 1 กันยายน 2543
ซึ่งอยู่ภายใต้การควบคุมของสำนักงานคณะกรรมการการคุ้มครองผู้บริโภค (ส.ค.บ.) นั้น
มีข้อกำหนดให้บริษัทหรือผู้ประกอบการให้เช่าซื้อรถยนต์ทุกราย
หากนำรถออกประมูลขายได้ราคาเกินกว่าจำนวนหนี้คงค้างตามสัญญา
จะต้องคืนเงินส่วนเกินให้กับผู้เช่าซื้อ ในทางกลับกันหากมีส่วนขาดทุน
ผู้เช่าซื้อก็ต้องชำระคืนเป็นค่าเสียหายให้กับผู้ให้เช่าซื้อ

1.  ขั้นตอนการประมูลรถยนต์ที่ยึดได้

เมื่อมีการยึดรถยนต์คืนมาแล้ว บริษัทจะแจ้งให้ลูกค้ามาปิดบัญชีภายในเวลาที่กำหนด
ถ้าลูกค้าไม่มาติดต่อตามเวลาที่กำหนดไว้ บริษัทจะนำรถยนต์ดังกล่าวไปประมูลขายต่อสาธารณชน
โดยบริษัทจะทำการปิดประกาศจำหน่ายรถยนต์ที่ยึดได้ ณ ที่ทำการของบริษัท
รวมทั้งแจ้งจำหน่ายรถยนต์ที่ได้ยึดคืนมาต่อผู้จำหน่ายรถยนต์มือสองที่มีความประสงค์ที่จะซื้อ
โดยผู้เข้าร่วมประมูลสามารถตรวจสอบสภาพรถยนต์ที่ประมูลตามสถานที่และเวลาที่ได้กำหนดไว้ในประกาศ
ผู้เข้าร่วมประมูลจะต้องยื่นซองประมูลที่ที่ทำการของบริษัท
ผู้ให้ราคาเสนอซื้อสูงสุดถือเป็นผู้ชนะการประมูลจะได้รับโอนกรรมสิทธิ์

การประมูลขายรถยึดของบริษัทจะมีแผนกสินเชื่อเป็นผู้กำหนดราคากลางที่ใช้เป็นฐานในการพิจารณาประมูลขายทุกครั้ง
และต้องรายงานการประมูลขายให้กับกรรมการผู้จัดการทราบทุกครั้ง

1.  การจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

-   เงินกู้ยืม

ในปี 2548 บริษัทได้กู้ยืมเงินจากผู้บริหาร ผู้ถือหุ้นใหญ่ และผู้ที่เกี่ยวข้องกับบุคคลดังกล่าว
โดยมีกำหนดชำระคืนเมื่อทวงถาม และไม่มีหลักทรัพย์ค้ำประกัน เป็นจำนวนสุทธิรวมทั้งสิ้น 33
ล้านบาท คิดเป็นร้อยละ 1.98 ของเงินกู้ยืมทั้งหมดของบริษัทซึ่งอยู่ที่ 1,669.74 ล้านบาท ณ
สิ้นสุดวันที่ 31 ธันวาคม 2548 ด้วยอัตราดอกเบี้ย 3.30-4.00% ต่อปี
ซึ่งเป็นอัตราที่ดีกว่าอัตราดอกเบี้ยประเภทเงินเบิกเกินบัญชีจากธนาคารสำหรับลูกค้าชั้นดี (MOR)
ซึ่งในขณะนั้นอยู่ที่ 6.00% ในปี 2548 อันส่งผลดีให้กับบริษัทในเรื่องของต้นทุนทางการเงิน
รวมทั้งบริษัทไม่ต้องเสียค่าธรรมเนียมให้กับธนาคาร
และปัจจุบันบริษัทได้ชำระคืนเงินกู้ดังกล่าวทั้งจำนวนแล้ว และ ณ วันที่ 31 ธันวาคม 2549
บริษัทไม่ได้กู้ยืมเงินจากผู้บริหาร ผู้ถือหุ้นใหญ่ และผู้ที่เกี่ยวข้องกับบุคคลดังกล่าว

1.  เงินลงทุน

บริษัทมีเงินลงทุนในกองทุนเปิดกำไรเพิ่มทุน โดยมีวัตถุประสงค์เพื่อลงทุนระยะยาว
โดยมีการลงทุนในปี 2536 มูลค่าเงินลงทุนตามราคาทุนเท่ากับ 300,000 บาท อย่างไรก็ตาม ณ
วันที่ 31 ธันวาคม 2549 เงินลงทุนดังกล่าวมีมูลค่าตามบัญชีเท่ากับ 147,210 บาท
ทั้งนี้บริษัทไม่มีนโยบายลงทุนเพิ่มในกองทุนดังกล่าว